Frederikshavnske Lucas Bjerregaard fortsætter med at imponere i US Masters. Inden søndagens finalerunde, er Bjerregaard placeret på en delt 20.plads.

Det siger lidt om den legendariske Augusta-bane, at vi skal tilbage til 1979 for at finde den seneste debutantsejr. US Masters er normalt ikke en turneringen for de nye stjerneskud, men debutanten Lucas Bjerregaard fortsætter med at levere flot spil på den udfordrende bane. Fredag klarede frederikshavneren cuttet i fin stil - og lørdag aften blev det fuldt op af Bjerregaards hidtil bedste runde, tre slag under par. Bjerregaard fik en svær start på de første ni huller, men kom stærkt igen, og kan med en god finalerunde spille sig til en imponerende 10.placering. Inden søndagens finalerunde deler Bjerregaard 20.pladsen med den tidligere US Masters-vinder, Bubba Watson. Turneringen føres af italienske Francesco Molinari på førstepladsen i samlet 13 slag under par.